Its Finally Christams
My lewe het op 'n wyse verloop waaroor ek baie dankbaar is en ek kan by retrospeksie duidelik die hand en plan van die Here daarin sien.
Ek is van kindsbeen af deel van die Pinksterbeweging. Een van die onderskeidende kenmerke van die Pinkster- en Charismatiese beweging is die klem op die Persoon en die werk van die Heilige Gees – 'n realiteit wat ongelukkig vir die grootste deel van die Kerk se geskiedenis en deur 'n groot deel van die
Kerk van Christus verwaarloos is.
Oor die jare het ek dus 'n breë blootstelling gehad aan die wye spektrum van Charismatiese werkinge en manifestasies. Ek het plekke besoek waar egte herlewings aan die gang was en het ook my kwota blootstelling gehad aan geesdrywing en fanatisme. Die feit dat ek op 'n redelike jong ouderdom deel
geword het van my kerk se leierskap en mettertyd ook op internasionale vlak in leierskapsrolle betrokke was, het alles meegebring dat ek waarskynlik meer van die werk van die Heilige Gees gesien en beleef het as baie ander gelowiges. Ek sê dit met groot ootmoed.
Aan die ander kant het ek die voorreg gehad om my teologiese opleiding (van voorgraads tot doktoraal) aan Tukkies en die kweekskool van die Nederduits Gereformeerde Kerk te kon deurloop. Ek is die Here ewig dankbaar vir teoloë wat my geïnspireer het om eerlik met die Skrif om te gaan en my 'n